JUMAL KÕNELEB
Tere. Tervis on tõesti midagi kallihinnalist.
Haige olemine võib olla väga masendav ja ka väga valulik.
Sellepärast Jeesus ei hoolitsenud üksnes inimeste eest vaimulikult
vaid aitas täiesti konkreetselt ning on sama ka täna.
Matteuse 8:16 öeldakse nii:
"Aga õhtu jõudes toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged.."
Ta tervendas kõik haiged.
Kas pole vägev?
Piiblis öeldakse edasi, miks Ta seda tegi.
Matteuse 8:17: "et läheks täide,
mida on räägitud prohvet Jesaja kaudu:
"Ta on võtnud ära meie haigused ja kandnud meie tõved."
Jeesus tahab, et oleksime terved.
Ta kandis meie tõved ja haigused, samal kombel nagu ka meie patud.
Selleks, et meil oleks rahu.
See on tohutu rõõmusõnum.
Täna võtame jälle ravimit. - Halleluuja!
Võtame ravimit kirjakoha põhjal, mis on retsept jumaliku tervise jaoks.
Õpetussõnad 4:20:
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist,
hoia need oma südames; sest need on eluks sellele,
kes need leiab, ja terviseks kogu ta ihule!"
Võime selle poole tunni jooksul olla otsekui Jumala Sõna duši all.
Võime lasta Jumala Sõnal
end pesta, ravida, minna meisse ja tervendada.
Võime liguneda Sõna vannis ning lasta Sõnal mõjuda ja mõjuda.
Võid ka ise nüüd kodus võtta Piibli, sest on tähtis, et kuulaksime
ja ka vaataksime oma silmadega Jumala Sõna.
Kui vaatame neid sõnu, võime mõtelda ja püüda mõista neid.
Võime neid nagu seedida ja lasta need enda sisse sulanduda.
Mediteerida Sõna üle ning peatuda selleks.
Täna peatume Jesaja 53. peatüki juures,
mis on Jeesuse tervendustöö vundament.
Me oleme Jeesuse järgijad ja jätkame tööd, mida Ta alustas.
Ma julgustan Sind Piiblit lugedes alati palvetama,
et Püha Vaim avaks Sõna ja teeks selle elavaks.
Püha Vaimuta võib Sõna tunduda väga kuiv ning raskestimõistetav.
Püha Vaim teeb Sõna elavaks ning toob sellesse väe.
Mina palvetan alati ja tahan palvetada ka nüüd.
Aitäh, Püha Vaim, et teed elavaks selle Sõna, mida me täna uurime.
Jeesuse nimel, aamen.
Jesaja 53 algab küsimusega: "Kes usub meie kuulutust?"
Mina tahan küll uskuda!
"ja kellele on ilmutatud Issanda käsivars?
Sest ta tõusis meie ees nagu võsuke, otsekui juur põuasest maast.
Ei olnud tal kuju ega ilu, et teda vaadata,
ega olnud tal välimust, et teda ihaldada.
Ta oli põlatud ja inimeste poolt hüljatud,
valude mees ja haigustega tuttav,
niisugune, kelle pealt silmad ära pööratakse:
ta oli põlatud ja me ei hoolinud temast.
Ent tõeliselt võttis ta
enese peale meie haigused ja kandis meie valusid."
"Meie aga pidasime teda vigaseks, Jumalast nuhelduks ja vaevatuks.
Ent teda haavati meie üleastumiste pärast,
löödi meie süütegude tõttu."
Juba siis, kui Jeesus suri ristil, mõtlesid inimesed,
et Ta suri oma pattude pärast ning oli kurjategija.
See ei olnud nii, sest Ta kandis ära meie patud.
Ta suri nende pärast ja lepitas meid Jumalaga.
Samal ajal kannatas Ta ka kogu karistust.
Jumal ei karistanud Teda Tema pattude pärast.
Ta kandis meie karistust ning meie haiguseid.
Mina olen selline, et pean kõike nägema silmaga.
Ma olen visuaalselt teel õppija.
See on minu haigus või haigused.
Mida teen, kui see mind kägistab?
See tahab sul hinge seest võtta.
See hoiab mind vangis, häirib ja takistab.
Sõnas on kirjas, et Ta võttis enese peale.
Siin on tööõpetuse tunnis tehtud rist.
Me koolis on hea tööõpetuse õpetaja.
Ta võttis enese peale minu haigused ja kandis mu tõved.
Sellel ristil on ka kaks küünlahoidjat.
Need räägikski justkui sellest,
et Jeesus lepitas meie patud ja lunastas meid needuse alt.
Tervis kuulub lepituse ning lunastuse juurde.
Võime uskuda, et meile kuulub pattude lepitus ja lunastus needusest.
Kogu needusest ja kõigist haigustest.
Seda on hea vaadata. - Nüüd see on ristil.
Saame vaadata, et see ripub nüüd ristil.
Vaatan ja näen oma silmadega, et see on Jeesuse peal.
Mulle meenub, kui maod salvasid kõrbes iisraellasi.
Maod salvasid neid, mitte nemad ei söönud madusid.
Mürgised maod salvasid rahvast ja Mooses küsis Jumalalt abi.
Aita meid, Issand!
Mida me teeme ja me vajame tervenemist?
Kõrbes pole haiglaid, arste ega ravimeid.
Issand, aita.
Sa oled öelnud meile,
et oled Jehoova Rapha ehk me Issand ja me ravija.
Issand käskis naelutada vaskmao ridva külge
tõsta see kõrgele üles ning öelda Iisraeli rahvale:
"Igaüks, kes seda madu vaatab, saab terveks."
See on eeltähendus Jeesuse ristist,
eeskuju sellest, mida Ta on teinud.
Samal kombel nagu Mooses osutas ja ütles: "Vaadake seda madu."
Igaüks kes seda vaatab..
Kõlab nagu Jesaja 53: "kes usub meie kuulutust?"
Ma vaatan seda ja mõtlen, et see on seal.
Mu südames toimub muutus.
Haigus justkui lahkub minust.
Tervis saab tulla minu ihusse.
Need sõnad "kandis" ja "võttis peale" on vägevad sõnad.
Vaatasin jälle algkeelest järele. - Halleluuja!
Sõna "kandis" tuleb heebrea keelsest sõnast "nasa".
"Peale võtma" tuleb heebrea keelsest sõnast "sabal".
Mõlemad sõnad on sünonüümid ja tähendavad tegelikult sama asja.
Nendes on mõlemas sama mõte.
Kandis ja võttis peale - nasa ja sabal.
"Nasa" tähendab "tõstis üles".
Ta tõstis meie haigused üles.
Ta kannatas, pidas vastu, kandis ära, võttis ära.
"Sabal" tähendab "kanda, olla rase, rasestunud".
Jeesus võttis haiguse enesesse vastu
nagu Ta oleks rasestunud minu tõvega.
See rõhus Teda maha ning Tema kandis seda.
See rasestas Teda ja Ta oli justkui haigusest rase.
See tähendab ka kandma koormat.
Nende sõnade mõte on kanda karistust kellegi teise eest,
et teine isik ei peaks seda ise kandma.
See on asja mõte.
Ta kannatab teiste asemel.
Ta kannatab minu asemel, et ma ei peaks seda kannatama.
Sellepärast on kirjutatud, et Teda haavati
meie üleastumiste pärast, et meil oleks rahu.
Karistus oli Tema peal.
Teda haavati, et mul oleks rahu.
Minule rahu, tervis, hingamine ja pääste.
Tema võtab koorma ja kannatuse.
Tema võtab valu.
Kui see on nii ja Ta kandis need,
siis on enesestmõistetav, et see on Jumala tahe.
Jumala tahe oli lasta Kristusel kannatada meie eest.
Ta kannatas meie asemel nagu Joy äsja ütles.
Jumal tegi seda ja Jeesus nõustus sellega,
võttis endale me patud ja patuvõla ning kandis kõike seda kannatust,
kuid lunastas meid ka kogu needusest ja kõigist haigustest.
Kui me näeme seda ja mõistame, et see tõesti on nii,
et Ta võttis selle kõik enda peale, et meil oleks rahu,
siis on iseenesest mõistetav ja see teeb selle must-valgeks,
et Jumal ei pane me peale haiguseid, et me kannataks.
Need ei ole Jumalast ja see ei ole Tema tahe.
See võib kõlada radikaalselt aga see on tõde.
Haigused ei ole Jumalast ja Jumal ei pane me peale tõbesid.
Ta tegi seda juba oma Pojas,
kes võttis need enese peale, et mina ja sina oleksime vabad.
See must-valge tõde sellest, et Jumal tõesti on hea,
paneb tõusma valedest vabadusse ja asetab alusele, mis püsib.
Võin öelda, et tohin olla vaba ega pea seda vastu võtma.
Ma ei pea kartma vähki ega midagi muud.
Jumal ei pane minule midagi sellist.
See ei ole Jumala tahe.
Ma võin olla vaba
ning mul on julgus seista vastu neile haigustele.
Kui see on nii, miks jään haigeks?
Kas ma ei peaks siis olema alati ning kogu aeg neist vaba?
Täielikult vaba.
Sellele on väga lihtne vastus.
Põhjus on selles,
et maailm, milles me elame, on täis igasuguseid haiguseid,
mis üritavad tulla ja häirida meid mitmel moel.
Me ei ela veel taevases riigis kuigi taevane riik on meie sees.
Elame langenud maailmas, kus on pattu ja kõiki patu tagajärgi.
Haigused on üks neist tagajärgedest.
Mida ma siis peaksin tegema? - Kui olen sellel võitlusväljal.
Oleme Janiga harjutanud seda koos Issandaga juba 25 aastat.
Olen märganud oma elus,
et on üks meetod, mis aitab mind kõige paremini.
See on sama asi igal korral kõikide nende aastate jooksul.
See pole nii, et Issand tervendab mind iga kord erinevalt.
Üks asi aitab mind isiklikult igal korral.
See on üks kirjakoht.
"Tema vermete läbi on meile tervis tulnud."
Tema haavade läbi on meile tervis tulnud.
Võtan alati selle sama ühe kirjakoha: "Tema haavade kaudu olen ma terve."
Tema vermete läbi on meile tervis tulnud.
Hakkan seda kirjakohta kordama ning ütlen seda endale häälega:
"Tema haavade läbi on mulle tervis tulnud."
Isegi kui ma ei tunne midagi ning muutust ei ole kuskil.
Mõnikord pean seda endale nädalate kaupa kordama.
Mõnikord isegi aastate kaupa, eriti kui on krooniline haigus.
Kui see on mul juba kaua olnud ja saanud osaks minu identiteedist,
siis see on nagu "minu haigus" ega olegi mulle nii lihtne,
et ütled: "Jeesuse nimel lahku" ning see läheb kohe ära.
See ei ole olnud nii lihtne.
Mulle meenub sellega, et mu ema peab lambaid.
Minu ema on talupidaja, kes kasvatab lambaid.
Kasvasin lapsena selles lambatalus.
Lambad on vahvad, ohutud ja toredad.
Nende eest on lihtne hoolitseda ning on toredad loomad.
Kui viia lambad karjamaale,
siis nad kepslevad ja hüplevad, määgivad ja on rõõmsad.
Kui panen kogemata kaks jäära samasse aedikusse
ning lasen nad karja keskele, siis juhtub midagi.
Korraga kõik muutub.
Kui jäärad märkavad,
et on nüüd samas aedikus, jääb kõik hiirvaikseks.
Olen seda näinud. - Õhustik tõsineb.
Jäärad taganevad, lasevad pea alla,
hakkavad jalaga maad kaapima ning siis nad ründavad.
Nende pusklemise eesmärk on ajada teine minema
või puselda nii kaua kui see teine sureb.
Võidelda teise jääraga, kuni üks kahest sureb.
See on väga kohutav olukord, kui selline asi juhtub.
Olin kolmeteistaastasena kord sellises olukorras,
et hakkasin õnneks karjuma ja loomad jätsid hetkeks pusklemise.
Võtsin jääral kasukast kinni ja viskasin ta aedikust välja.
Head teed minna.
Sama suhtumine peaks meil olema haiguste osas.
See on just õige suhtumine.
Issandaga on hea olla, sest Ta on armastus ja valgus.
Naudime Ta ligiolu aga vahel on selline olukord,
et peame tegema sama moodi nagu tegid need jäärad.
Mul peab olema otsustav suhtumine, pean panema pea alla,
tegema otsmiku kõvaks ja võtma rünnakupositsiooni.
Tema haavade kaudu mina olen terve!
Võtan erilise otsustavuse selles asjas.
See on suhtumine,
mis on mul pidanud olema nendes rasketes haigustes.
Järeleandmatus.
Oled võtnud Jumala Sõna nagu ravimit.
Oled seda muudkui söönud.
Võime kujutleda ka teist võrdpilti.
Ütleme, et meil on ilus elutuba.
Parajasti ehitame ja remondime ning see teema on päevakorras.
Ilus elutuba uute valgete diivanitega.
Kaunis ja heledates värvides tuba.
Korraga toob keegi sellesse tuppa räpase sea.
Räpane siga minu valges elutoas.
Keegi ei laseks tal seal hetkegi olla.
Kas ütleks kenasti, et notsukene läheks välja?
See ei ole sinu elutuba, põssakene.
Kui see siga tuleks minu tuppa, lööksin ta sealt kohe välja.
Julgustav on selles asjas, et haigused ei ole Jumalast.
Need ei kuulu mulle ja pean esmalt seda uskuma.
Need ei kuulu mulle ja Jeesus on need ära kandnud.
Need ei tule Jumalalt vaid kusagilt mujalt.
Seda kuulutab ka Jeesus ise,
et varas on tulnud varastama, tapma ja hävitama.
Jeesus ütleb tegelikult,
et varas ei ole tulnud muu pärast kui varastama, tapma ja hävitama.
Seejärel Ta ütleb Johannese 10:10: "Mina olen tulnud,
et neil oleks elu ja oleks seda ülirohkesti."
Ükski neist asjust ei tule Jumalalt.
Võime neile julgelt vastu seista, haarata sellel seal turjast kinni
ning visata selle "sea" oma elust välja.
Mõnikord tuleb meil nagu Joy ütles seista vastu tugevalt ja kaua.
Jumal annab selle jaoks jõudu.
Viimane kirjakoht kirjast efeslastele 6:16:
"Kõigepealt aga võtke kätte usukilp,
millega te võite kustutada kõik kurja põlevad nooled!"
Kui ma võtan selle kirjakoha:
"Tema vermete kaudu ma olen saanud terveks."
Mu usukilp vedeleb kusagil ja tunnen end väga haigena.
Võtan ja kordan kirjakohta:
"Tema vermete kaudu ma olen saanud terveks."
Tasapisi nagu tõstan usukilbi: "Tema haavade kaudu olen terve."
Kilp kerkib ja usk tugevneb ning Tema haavade kaudu olen terve.
Seisan haigusele vastu, sest Ta haavade kaudu olen terve.
Ma tõstan usukilbi,
millega ma summutan kõik kurja põlevad nooled.
Aamen.
Palvetame koos sinuga.
Tänu, Jeesus, et Sa kandsid ära kõik meie patud.
Sa lepitasid kõik meie patud.
Tänan, Issand, et kandsid ka kõik meie haigused.
Sinu haavade kaudu me oleme juba terved.
Tänu, Issand, et saame seista täna tões.
Saame kuulutada täna tõde üle olukordade, valude, vaevade,
haiguste, diagnooside ning arstide arvamuste.
Saame täna kuulutada tervist ja tõde,
et Kristuse haavade kaudu on meid juba tehtud terveks.
Tänu Issand, et Sinu haavade kaudu on meid juba tehtud terveks.
Võime kuulutada tõde ja vabadust igaühele, kes on haige.
Just nüüd, Jeesuse nimel.
Aitäh, taevane Isa.
Aitäh, Jeesus!
Issand, me täname Sind, et võime seista lunastustöös.
Seisame lunastustöös ega liigu paremale või vasakule.
Oleme nagu Taaveti kangelased, kes seisavad Sinu lunastustöös.
Me seisame selles.
See on meie maa ja lunastus.
Minu keha ja ihu on lunastatud.
Seisan selles, kui istun sellel, olen ning püsin selles.
Olen põikpäine nagu eesel, sest olen lunastuses Jeesuse nimel.
Tänu Issandale!
Tänu Issand, et saame üheskoos võtta usuhoiaku ja tõsta usukilbi üles.
Võime tulla tänades Sinu ette ja ütleme häbenemata haigusele otse:
"Tema haavade kaudu olen ma saanud terveks!"
Terve Jeesuse nimel!
Kõtt, minema, haigus!
Võid kodus veheldes ajada seda haigust minema:
"Kao minu juurest minema ja kõtt, Jeesuse nimel!"
Olen lunastuses tänu Jeesusele.
Vahel peab tegema midagi veidrat ja ennast liigutama vabanemiseks.
Vabadus tuleb!
Issand me kuulutame enestele: "Mina, kes Kõigeväelise kaitse all elan
ja alati Kõigeväelise varju all viibin, ma ütlen Issandale:
"Sina oled mu varjupaik ja mu kindel mäelinnus,
Sest tema kisub mind välja linnupüüdja paelust,
Ta päästab mind hukkava katku käest.
Oma tiivasulgedega kaitseb ta mind ja tema tiibade all ma leian varju;
Ei ma siis karda öö hirmu ega noolt, mis päeval lendab,
ei katku, mis rändab pilkases pimedas,
ega tõbe, mis laastab lõunaajal.
Langegu tuhat mu kõrvalt
ja kümme tuhat mu paremalt poolt, minu külge see ei puutu.
Sest sina, Issand, oled mu varjupaik!"
Ma kuulutan ja räägin seda enesele.
Jeesuse nimel, tulgu täielik tervis igale vaatajale.
Jeesuse nimel, täielik tervis ja vabadus Jeesuse nimel!
Peast varvasteni!
Tänu, Issand, et saame koos Janiga julgelt kuulutada
Sinu Sõna kohaselt sedasama, mida Sina kuulutasid,
mida Sina rääkisid ja mida Sina tegid.
Võime julgelt olla Sinu jüngrid.
Võime kõigi vaatajatega kuulutada, mida Jeesus kuulutas.
Võime seda teha väga julgelt.
Jeesuse nimel, aamen.
Kadugu kõik sead minu elust.
Kõik räpased sead välja Jeesuse nimel!
Lähenen 50. eluaastale. - See on juubeliaasta.
See on juubeliaasta aga vajan seda sõnumit.
Mu ihu vajab seda sõnumit uuenemiseks Jeesuse nimel.
Mu iga saab uueks nagu kotkal, mu noorus uuendatakse.
Tahame tänada sõnumite eest, mida oleme teilt saanud.
Aitäh palveteemade ja palvevastuste jagamise eest.
Keegi alles kirjutas, et need saated toidavad igal päeval.
Halleluuja!
Kui soovid rohkem infot me töö kohta või soovid osaleda meie töös,
siis külasta meie kodulehekülge: www.kristillinenkoulu.org
Me koolis ja lasteaias on veel vabu kohti järgmiseks sügiseks.
Nüüd tasub võtta ühendust.
Kodulehekülje kaudu võib ka tellida neid raamatuid
ning kooli infolehe, mis ilmub kaks korda aastas.
Need mõlemad aitavad Sind, sest kui Sõna kuulata ja lugeda,
siis see toidab, vabastab, teeb terviklikuks ja tervendab.
Ole õnnistatud Jeesuse nimel.
Maailm vajab häid uudiseid.
TV7 kuulutab pimeduse keskel häid uudiseid ööpäevaringselt.
Tule ka sina evangeeliumi jagama.
Võid seda teha helistades annetustelefonile 9001777
Kõne maksab Eestis 7 eurot.
Võid kasutada ka pangarekvisiite, mida näed peagi ekraanil.
Tule osalema, sest meil on eesõigus levitada evangeeliumi.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin